Komlói Kistérség

Többcélú Önkormányzati Társulás

*7300 Komló, Városház tér 3.*

*Tel: 72/584-000 e-mail:* [*tarsulas@komlo.hu*](mailto:tarsulas@komlo.hu)

**H A T Á R O Z A T I K I V O N A T**

A Társulás Tanácsának 2023. június 29-i ülésének jegyzőkönyvéből

*Tárgy: A Komlói Kistérség Többcélú Önkormányzati Társulás Közbeszerzési Szabályzatának elfogadása*

**26/2023. (VI. 29.) sz. Tct. határozat**

A Társulás Tanácsa – az Elnök előterjesztésében – megtárgyalta a „*A Komlói Kistérség Többcélú Önkormányzati Társulás Közbeszerzési Szabályzatának elfogadása”* tárgyú előterjesztést, és az alábbi határozatot hozza:

1. A Társulás Tanácsa a 2023. április 25. napjától hatályos beszerzési szabályzatot hatályon kívül helyezi, és ezzel egyidejűleg elfogadja az előterjesztés 1. számú mellékletét képző új beszerzési szabályzatot.
2. A Társulás Tanácsa felkéri a Tanács tagjait, hogy a Társulás új beszerzési szabályzatának elfogadásáról saját képviselő-testületüket tájékoztassák.

**Határidő: 2023. augusztus 30.**

**Felelős: Polics József elnök**

**k.m.f.**

**Polics József**

**elnök**

1. **sz. melléklet**

**Komlói Kistérség Többcélú Önkormányzati Társulás  
  
KÖZBESZERZÉSI   
SZABÁLYZATA**



Hatályos: **2023. június 29. napjától**

**Preambulum**

Komlói Kistérség Többcélú Önkormányzati Társulás (7300 Komló, Városház tér 3.) (a továbbiakban: Társulás) a közbeszerzésekről szóló 2015. évi CXLIII. törvény (a továbbiakban: Kbt.) 27. § alapján a közpénzek ésszerű felhasználása átláthatóságának és széles körű nyilvános ellenőrizhetőségének megteremtése, továbbá a verseny tisztaságának biztosítása érdekében az alábbi közbeszerzési szabályzatát alkotja.

Komlói Kistérség Többcélú Önkormányzati Társulás a Kbt. 5. § (1) bekezdés cf) pontja alapján ajánlatkérőként a közbeszerzési törvény hatálya alá tartozik.

**ÁLTALÁNOS RENDELKEZÉSEK**

**I.**

E közbeszerzési szabályzat (továbbiakban: szabályzat) célja, hogy rögzítse a Társulás közbeszerzési eljárásai előkészítésének, lefolytatásának, belső ellenőrzésének felelősségi rendjét, a nevében eljáró, valamint az eljárásba bevont személyek, illetőleg szervezetek felelősségi körét és a közbeszerzési eljárásai dokumentálási rendjét, ezen belül különösen az eljárás során hozott döntésekért felelős személy(eke)t, illetőleg testületeket.

A Társulás a közbeszerzési eljárás teljes folyamatában (minden szakaszában) figyelembe veszi a környezetvédelmi szempontokat, és ennek megfelelően – közvetlen és közvetett módon egyaránt - a környezetre a lehető legkisebb negatív hatást gyakorló megoldások keresésével és előnyben részesítésével ösztönzik a környezetbarát technológiák terjedését és a környezetbarát termékek előállítását.

**II.**

1. A szabályzat hatálya kiterjed minden olyan, a Kbt. hatálya alá tartozó, – a közbeszerzés tárgyát képező és kivételi körbe nem tartozó – árubeszerzés, építési beruházás, építési koncesszió, valamint szolgáltatás és szolgáltatási koncesszió megrendelésére (továbbiakban: közbeszerzés), ahol a Társulás jár el ajánlatkérőként és a közbeszerzés Kbt. 19. § szerinti becsült értéke a közbeszerzés megkezdésekor eléri vagy meghaladja a mindenkori közbeszerzési értékhatárokat.
2. Ezeken felül a szabályzat hatálya kiterjed a fentiek körébe nem tartozó azon beszerzésekre, melyekre a Társulás a közbeszerzés szabályait önkéntesen alkalmazza.
3. A Társulás a Kbt. Harmadik Rész szerinti közbeszerzési eljárásban való részvétel jogát fenntarthatja az előző évben – árubeszerzés és szolgáltatás esetén százmillió forint, építési beruházás esetén egymilliárd forint – ÁFA nélkül számított árbevételt el nem érő ajánlattevők számára, akik teljesítésükhöz a jelen feltételeknek ugyancsak megfelelő alvállalkozót vesznek igénybe,és akik az előírt alkalmassági követelményeknek a jelen bekezdés szerinti feltételeknek ugyancsak megfelelő más szervezet kapacitására támaszkodva felelnek meg.

Építési beruházás esetében csak akkor tartható fenn az éves nettó egymilliárd forint árbevételt el nem érő ajánlattevők számára a közbeszerzési eljárásban való részvétel joga, ha az adott beszerzés értéke nem haladja meg az ötszázmillió forintot.

Amennyiben a Társulás fenn kívánja tartani a közbeszerzési eljárásában való jogát a fentiek alapján, úgy ezt az ajánlattételi felhívásban jelezniük kell.

1. A szabályzat 1. számú melléklete tartalmazza a közbeszerzési eljárásokra vonatkozó hatályos közbeszerzési értékhatárokat. Az értékhatárok figyelemmel kíséréséért, valamint a megváltozott értékhatárok szabályzatban történő átvezetéséért a Komló Város Önkormányzat GESZ alkalmazásában álló, közbeszerzési referensi feladatokat ellátó ügyintéző a felelős.
2. Ha az építési beruházás becsült értéke nem éri el a háromszázmillió forintot, az ajánlatkérő - választása szerint - a közbeszerzési eljárást lefolytathatja a nyílt vagy a hirdetmény nélküli tárgyalásos eljárás nemzeti eljárásrendben irányadó szabályainak a Kbt. 115. §-ában foglalt eltérésekkel történő alkalmazásával is, kivéve, ha a beszerzés európai uniós alapokból finanszírozott.

A Kbt. 115. § szerinti eljárásban a Társulás – mint Ajánlatkérő – köteles biztosítani a versenyt és legalább öt gazdasági szereplőnek egyidejűleg, közvetlenül írásban ajánlattételi felhívást küldeni. A Társulás akkor alkalmazhatja a Kbt. 115. § szerinti eljárást, ha a tisztességes verseny biztosításához megfelelő számú, teljesítésre képes gazdasági szereplőről van tudomása.

**A közbeszerzési eljárás alapelvei**

**III.**

1. A közbeszerzési eljárásban – ideértve a szerződés megkötését is – az ajánlatkérő köteles biztosítani, a gazdasági szereplő pedig tiszteletben tartani a verseny tisztaságát, átláthatóságát és nyilvánosságát.
2. Az ajánlatkérőnek esélyegyenlőséget és egyenlő bánásmódot kell biztosítania a gazdasági szereplők számára.
3. Az ajánlatkérő és a gazdasági szereplők a közbeszerzési eljárásban a jóhiszeműség és tisztesség, valamint a rendeltetésszerű joggyakorlás követelményeinek megfelelően kötelesek eljárni. A joggal való visszaélés tilos.
4. Az ajánlatkérőnek a közpénzek felhasználásakor a hatékony és felelős gazdálkodás elvét szem előtt tartva kell eljárnia.
5. Az Európai Unióban letelepedett gazdasági szereplők, és a közösségi származású áruk számára nemzeti elbánást kell nyújtani a közbeszerzési eljárásban. Az Európai Unión kívül letelepedett gazdasági szereplők és a nem közösségi származású áruk számára nemzeti elbánást a közbeszerzési eljárásban Magyarországnak és az Európai Uniónak a közbeszerzések terén fennálló nemzetközi kötelezettségeivel összhangban kell nyújtani.
6. Az ajánlatkérőnek a beszerzés megvalósítása során törekedni kell a környezetvédelmi szempontok figyelembevételére.

Ennek érdekében:

* Amennyiben létezik az adott termék vagy szolgáltatás környezetbarát termék minősítéssel rendelkező alternatívája, azt feltétlenül előnyben kell részesíteni.
* A közbeszerzésre kerülő termékek minél nagyobb arányban tartalmazzanak újrahasznosított anyagokat, illetve minél könnyebben újrahasznosíthatók legyenek.
* Az egészségre és a környezetre ártalmas veszélyes anyagokat kerülni kell a közbeszerzési eljárás során.
* A közbeszerzési eljárás során törekedni kell a papír-felhasználás minimalizálására.
* Fokozottan érvényesítendők a környezetbarát közbeszerzés követelményei az élelmiszerek és élelmiszer alapanyagok, a közétkeztetési szolgáltatás megrendelése, egyes használati cikkek (papír, tisztító és takarítószerek), a számítástechnikai és egyéb irodai gépek és berendezések, valamint a hűtéstechnológiai és a jármű beszerzések során.

1. A közbeszerzési eljárás nyelve a magyar nyelv, az ajánlatkérő azonban lehetővé teheti - de nem követelheti meg - a magyar mellett más nyelv használatát is
2. A közbeszerzési eljárások lebonyolítása során a Kbt. szabályaitól annyiban szabad eltérni, amennyiben a Kbt. az eltérést kifejezetten megengedi. A Kbt. rendelkezéseinek alkalmazásakor, valamint a jogszabályban nem rendezett kérdésekben a közbeszerzési eljárás előkészítése, lefolytatása, a szerződés megkötése és teljesítése, illetve a közbeszerzési eljárásokkal kapcsolatos jogorvoslati eljárás során a közbeszerzésekre vonatkozó szabályozás céljával összhangban a közbeszerzés alapelveinek tiszteletben tartásával kell eljárni.
3. A közbeszerzési eljárás alapján megkötött szerződésekre a Kbt.-ben foglalt eltérésekkel a Polgári Törvénykönyvről szóló 2013. évi V. törvény rendelkezéseit kell alkalmazni.

**A közbeszerzési eljárás előkészítésének, lefolytatásának, ellenőrzésének felelősségi rendje**

**A közbeszerzési eljárás előkészítése**

**IV.**

1. A Társulás minden költségvetési év elején közbeszerzési tervet készít az adott évre tervezett közbeszerzéseikről közbeszerzési tárgyanként.
2. A közbeszerzési tervet a Társulás éves költségvetésének elfogadását követően, az abban foglalt feladatokat figyelembe véve, legkésőbb a tárgyév március 31. napjáig kell elkészíteni, melyben szerepeltetni kell a közbeszerzési terv elkészítése előtt indított közbeszerzési eljárás(oka)t is. A közbeszerzési tervet a Társulási Tanács hagyja jóvá. A közbeszerzési terv nyilvános.
3. Előre nem látható okból előállt közbeszerzési igény vagy egyéb változás esetén a közbeszerzési tervet módosítani kell az igény vagy egyéb változás felmerülésekor, megadva a módosítás indokát is. A módosítást a Társulási Tanács hagyja jóvá.
4. A közbeszerzési tervben szerepeltetni kell a több évre áthúzódó építési beruházásokat, továbbá a több évre vonatkozó szolgáltatásokat is.
5. A közbeszerzési terv összeállítása, és annak módosítása a Komló Város Önkormányzat Gazdasági Ellátó Szervezet közbeszerzési referensi feladatokat ellátó dolgozójának (továbbiakban: ügyintéző) a feladata. Az ügyintézőgondoskodik a közbeszerzési terv és annak módosításai közzétételéről a Társulás honlapján***,*** illetve ***az elektronikus közbeszerzési rendszerben (a továbbiakban: EKR)*** történő közzétételéről. A közbeszerzési tervnek a honlapon, a tárgyévet követő évre vonatkozó közbeszerzési terv honlapon történő közzétételéig kell elérhetőnek lennie.
6. A közbeszerzési tervet legalább 5 évig meg kell őrizni.
7. A közbeszerzési tervnek az alábbi tartalommal kell legalább rendelkeznie: a közbeszerzés tárgya és ***tervezett*** mennyisége, irányadó eljárási rend, tervezett eljárás ***fajta, eljárás megindításának tervezett időpontja és a szerződés teljesítésének várható időpontja.***
8. Az adott közbeszerzéssel kapcsolatos helyzet-, illetve piacfelmérésért, valamint a becsült érték megállapításáért az ügyintéző a felelős. A közbeszerzés becsült értékének meghatározására a Kbt. vonatkozó rendelkezései az irányadók.
9. Az egybeszámítási kötelezettségre vonatkozóan a Kbt. 19. §-banfoglaltak szerint kell eljárni.

**Anyagi fedezet biztosítása**

**V.**

1. Az ajánlatkérő a közbeszerzési eljárást csak akkor indíthatja meg – a szerződés megkötéséhez szükséges engedélyek megléte esetén – ha a Társulás az éves költségvetésében biztosította a szerződés megkötéséhez szükséges anyagi fedezetet, vagy megfelelő biztosíték van arra, hogy a teljesítés időpontjában az anyagi fedezet rendelkezésre áll.

A Társulás jogosultak feltételes közbeszerzési eljárást indítani, ha az eljárást megindító felhívásban felhívják a gazdasági szereplők figyelmét arra, hogy amennyiben valamely meghatározott, ellenőrzési körükön kívül eső, bizonytalan jövőbeli esemény az ajánlattételi vagy részvételi határidőt követően bekövetkezik, az eljárást eredménytelenné nyilváníthatják (Kbt. 53. § (5) bekezdése).

Feltételes közbeszerzés indítható akkor is, ha a Társulás támogatásra irányuló igényt (pályázatot, támogatási szerződés-módosítást vagy változás bejelentést) nyújtott be, vagy fog benyújtani - függetlenül attól, hogy sor került-e már a támogatás pályázati felhívásának megjelenésére - és az ajánlatkérő a támogatásra irányuló igény el nem fogadását, vagy az igényeltnél kisebb összegben történő elfogadását olyan körülménynek tekinti, amely miatt az eljárást eredménytelenné nyilváníthatja. (Kbt. 53.§ (6) bekezdése).

Ez utóbbi körülményre az ajánlati felhívásban fel kell hívni az ajánlattevők figyelmét.

1. Közbeszerzési eljárás megindítására csak az erre vonatkozó Társulási Tanácsi határozat alapján kerülhet sor.

**Az ajánlatkérő nevében eljáró, illetőleg az eljárásba bevont szervek és személyek**

**VI.**

1. A közbeszerzési eljárások előkészítésében és lebonyolításában az alább felsorolt szervezetek és személyek vesznek részt:

* a Komlói Kistérség Többcélú Önkormányzati Társulás Elnöke,
* a Társulási Tanács,
* az eljárás lefolytatásával megbízott személy (ügyintéző)
* a Bíráló Bizottság,
* szükség esetén a felelős akkreditált közbeszerzési szaktanácsadó.

1. A Társulás köteles minden szükséges intézkedést megtenni annak érdekében, hogy megelőzze, feltárja és szükség esetén orvosolja az összeférhetetlenséget és a verseny tisztaságának sérelmét eredményező helyzeteket.
2. A Társulás nevében eljáró és a Társulás által az eljárással vagy annak előkészítésével kapcsolatos tevékenységbe bevont, vagy az eljárásban egyéb módon részt vevő személyek írásban kötelesek nyilatkozni arról, hogy velük szemben fennáll-e bármely olyan körülmény, amely a Kbt. 25. § szerinti összeférhetetlenséget eredményezhet. Ha e személy a közbeszerzési eljáráshoz kapcsolódó több folyamatban (eljárás előkészítése, ajánlatok és részvételi jelentkezések bírálata, a közbeszerzési eljárás eredményéről szóló döntés meghozatala) is részt vesz, az érintett személynek a nyilatkozatot valamennyi folyamathoz kapcsolódóan külön-külön meg kell tennie. Ha az összeférhetetlenség vagy annak kockázata a nyilatkozat megtételét követően merül fel, az érintett személy köteles ezt haladéktalanul bejelenteni a Társulás részére. A titoktartási nyilatkozatnak tartalmaznia kell különösen, hogy a nyilatkozatot tevő a Közbeszerzési Szabályzat alapelveinek maradéktalan érvényesülése érdekében az eljárás során tudomására jutott információt bizalmasan kezeli, harmadik személy jogosulatlan hozzáférését megakadályozza. A titoktartási nyilatkozatot az adott közbeszerzési eljárás irataihoz kell csatolni.
3. Ha a 3. pont szerinti cselekmények vagy bármely más forrásból származó információ alapján felmerül az összeférhetetlenség kockázata, az ajánlatkérő köteles megvizsgálni az összeférhetetlenség fennállását. Az összeférhetetlenség fennállása vonatkozásában a Kbt. 25. § (4)-(6) bekezdésére figyelemmel kell eljárni.
4. A közbeszerzési eljárás előkészítése, a felhívás és a közbeszerzési dokumentumok elkészítése, valamint az ajánlatok értékelése során és az eljárás más szakaszában az ajánlatkérő nevében eljáró, illetve az eljárásba bevont személyeknek és szervezeteknek együttesen rendelkezniük kell a közbeszerzés tárgya szerinti szakmai, közbeszerzési, jogi és pénzügyi szakértelemmel. A részben vagy egészben európai uniós forrásból megvalósuló, valamint árubeszerzés és szolgáltatás megrendelése esetén az uniós értékhatártelérő, építési beruházás esetén a hétszázmillió forintotelérőértékű közbeszerzési eljárásba az ajánlatkérő köteles felelős akkreditált közbeszerzési szaktanácsadót bevonni. (Kbt. 27. § (3) bekezdés)

**A Társulási Tanács hatásköre**

1. Jóváhagyja a közbeszerzési tervet és annak módosításait.
2. A Kbt. Második és Harmadik részében szabályozott eljárások során dönt az eljárások megindításáról és a lefolytatandó eljárások fajtájáról, az eljárásba bevonandó felelős akkreditált közbeszerzési szaktanácsadó személyéről, valamint meghozza az eljárást lezáró döntést.
3. A Kbt. Harmadik része szerinti közbeszerzési eljárás esetén dönt arról, hogy a közbeszerzési eljárásban való részvétel jogát fenntarthatja az előző évben, árubeszerzés és szolgáltatás esetén százmillió forint, építési beruházás esetén egymilliárd forint, áfa nélkül számított árbevételt el nem érő azon ajánlattevők számára, akik teljesítésükhöz a jelen bekezdés szerinti feltételnek ugyancsak megfelelő alvállalkozókat vesznek igénybe, és akik az előírt alkalmassági követelményeknek a jelen bekezdés szerinti feltételeknek ugyancsak megfelelő más szervezet kapacitására támaszkodva felelnek meg. Építési beruházás esetében csak akkor alkalmazható, ha a beszerzés értéke nem haladja meg az ötszázmillió forintot.
4. Jóváhagyja az eljárást megindító felhívást, továbbá építési beruházás esetén a Kbt. 115. § szerinti eljárásban meghatározza azon személyek és szervezetek körét, akiknek/amelyeknek az eljárásban az ajánlattételi felhívás megküldésre kerül.
5. Az ajánlatkérő köteles biztosítani a versenyt, és az eljárást megindító felhívás közzététele helyett legalább öt - teljesítésre képes - gazdasági szereplőnek egyidejűleg, közvetlenül írásban ajánlattételi felhívást küldeni. Az ajánlattételre felhívandó gazdasági szereplők kiválasztásakor rotálásos módszerrel, diszkriminációmentesen, az egyenlő bánásmód elvének megfelelően és lehetőség szerint a mikro-, kis- vagy középvállalkozások részvételét biztosítva kell eljárni. A Kbt. 80. § (5) bekezdésében előírt tíz napos időtartam helyett öt napos időtartam alkalmazandó. (Kbt. 115. § (2) bek.)

Az ajánlattételre felkérendő gazdasági szereplők kiválasztásánál az alábbi szempontokat kell figyelembe venni:

* A beszerzés tárgyához kapcsolódó profilú cég legyen
* Megfelelő referenciákkal rendelkezzen
* Elsősorban a Komlói Kistérség területén székhellyel rendelkező cég legyen
* Korábban már ajánlatkérő felé szerződésszerűen teljesített

**A Társulás Elnökének hatásköre**

1. A Kbt. Második és Harmadik részében szabályozott eljárások során képviseli az ajánlatkérőt, aláírja az eljáráshoz kapcsolódó – Társulási Tanács hatáskörébe nem delegált – dokumentumokat (pl. a felelős akkreditált közbeszerzési szaktanácsadó megbízási szerződését, az ajánlattevők felkérését), figyelemmel kíséri a közbeszerzési eljárást, és aláírja a közbeszerzési eljárás befejezését követően kötendő szerződéseket.
2. Meghozza a közbeszerzési eljárás során az ún. közbenső eljárási döntéseket az alábbi vonatkozásban: eljárást megindító felhívás visszavonása.
3. Meghozza a közbeszerzési eljárás során az ún. közbenső eljárási döntéseket az alábbi vonatkozásban: ajánlattételi, részvételi határidő módosítása.
4. Meghozza a közbeszerzési eljárás során az ún. közbenső eljárási döntéseket az alábbi vonatkozásban: előzetes vitarendezésre vonatkozó álláspont jóváhagyása, ezzel összefüggésben hiánypótlás elrendelése, eljárást megindító felhívás és dokumentáció módosítása.
5. Meghozza a közbeszerzési eljárás során az ún. közbenső eljárási döntéseket az alábbi vonatkozásban: az eljárás felfüggesztése.
6. Meghozza a közbeszerzési eljárás során az ún. közbenső eljárási döntéseket az alábbi vonatkozásban: ajánlatok-, részvételi jelentkezések érvénytelensége, ajánlattevők, részvételre jelentkezők kizárása.
7. Meghozza a közbeszerzési eljárás során az ún. közbenső eljárási döntéseket az alábbi vonatkozásban: ajánlatok elbírálásáról készített írásbeli összegzés módosítása.
8. Kijelöli az eljárás lefolytatásával megbízott személy(ek)et.
9. ***Jogosultsággal rendelkezik a Társulás, mint ajánlatkérő EKR-ben történő regisztrációjával, illetve az EKR ajánlatkérő nevében történő alkalmazásával, valamint EKR*** ***alkalmazásával kapcsolatos hozzáférési jogosultság - további személyeknek történő - adásával kapcsolatban.***
10. Társulás Elnöke által felhatalmazott, a Komlói Közös Önkormányzati Hivatal aljegyzője az eljárást megindító felhívás jogszerűségét ellenjegyzésével igazolja. Az eljárást megindító felhívást nem lehet ellenjegyezni, ha az sérti a közbeszerzési, illetőleg a közbeszerzési eljárásra vonatkozó jogszabályokat. Az eljárást megindító felhívás ellenjegyzése nélkül a közbeszerzési eljárás nem indítható meg.

**A közbeszerzési referensi feladatokat ellátó ügyintéző feladatai**

1. Gondoskodik róla, hogy a közbeszerzési eljárás előkészítése, az eljárást megindító felhívás és a dokumentáció elkészítése, az ajánlatok értékelése során és az eljárás más szakaszában az ajánlatkérő nevében eljáró, illetőleg az eljárásba bevont személyek, szervezetek megfelelő – a közbeszerzés tárgya szerinti, közbeszerzési, jogi és pénzügyi – szakértelemmel rendelkezzenek.

Megfelelő szakértelemnek minősül:

* a közbeszerzésre vonatkozó jogszabályok ismerete,
* a közbeszerzés tárgyára vonatkozó beszerzési, üzemelési, fenntartási ismeretek és tapasztalatok,
* az ajánlattevők, illetve részvételre jelentkezők pénzügyi, gazdasági és műszaki alkalmassága felmérésére és megítélésére vonatkozó ismeretek és tapasztalatok,
* valamint esetenként meghatározott egyéb ismeretek és tapasztalatok megléte.

1. Rendelkezik a közbeszerzésekkel kapcsolatos feladatok beosztásáról, s azt a munkatársak munkaköri leírásában rögzíti.
2. Az eljárást lezáró döntést követően figyelemmel kíséri a megkötött szerződések teljesítését. Ha a szerződés teljesítése nem megfelelő, tájékoztatja a Társulás Elnökét, és javaslatot tesz a lehetséges intézkedésekre. Nyilatkozik a szerződés teljesítésének elismeréséről (teljesítés- igazolás) vagy az elismerés megtagadásáról a Kbt.-ben szabályozott határidőn belül.
3. Gondoskodik a közbeszerzési eljárások megfelelő dokumentálási rendjéről- az előkészítéstől az eljárás alapján kötött szerződés teljesítéséig terjedően. Feladata valamennyi- az eljárás során szükséges- adminisztrációs intézkedés megtétele és az előírt adatszolgáltatások teljesítése, kiegészítő tájékoztatás nyújtása az ajánlattevők részére, valamint a közbeszerzési eljárás nyilvánosságának biztosítása.
4. Figyelemmel kíséri a közbeszerzésre vonatkozó jogszabályokat.
5. Az eljárás előkészítése körében helyzet-és piacfelmérést végez, valamint megállapítja a becsült értéket.
6. Megbízott külső szakértővel elkészíti az eljárást megindító felhívást az ajánlatkérési dokumentációt.
7. Levezeti a bíráló bizottsági ülés(eke)t, kivéve, ha a felelős akkreditált közbeszerzési szaktanácsadó is részt vesz az eljárás lefolytatásában. Intézkedik továbbá a közbeszerzési eljárás eredményéről szóló tájékoztatásnak az ajánlattevők részére történő megküldéséről.
8. Gondoskodik a Kbt. 79. § -ban foglalt tájékoztatást – írásbeli összegezés – elkészítéséről, vagy a felelős akkreditált közbeszerzési szaktanácsadó tanácsadó általi elkészíttetéséről,melyet közzétesz az EKR-ben.

Az összegezést az Európai Bizottság, a Közbeszerzési Hatóság, a közbeszerzési eljárás ellenőrzésére feljogosított más szervezet vagy a Gazdasági Versenyhivatal kérésére meg kell küldeni.

1. Gondoskodik az eljárás eredményéről szóló tájékoztató (hirdetmény) elkészítéséről, vagy a felelős akkreditált közbeszerzési szaktanácsadó tanácsadó általi elkészíttetéséről és ***EKR-en keresztül történő*** közzétételre való feladásáról.
2. ***Gondoskodnak a közbeszerzési eljárás alapján megkötött szerződések és a szerződések teljesítésére vonatkozó Kbt.-ben meghatározott adatok a Társulás honlapján, a Közbeszerzési Hatóság által működtetett nyilvános elektronikus szerződéstárban (a továbbiakban: CoRe), illetve EKR-ben történő közzétételéről.*** Szükség szerint intézkedik a szerződés módosításának az előkészítéséről, illetve a kapcsolódó közbeszerzési hirdetménynek a közzétételre való feladásáról.
3. A teljesítés során figyelemmel kíséri az alvállalkozói teljesítéseket, valamint Kbt. 43. § (2) bekezdés e) pontja alapján gondoskodik a teljesítésbe bevont alvállalkozókkal kapcsolatos adatok közzétételéről.
4. A Társulás adataiban bekövetkezett változásokról – 30 napon belül – értesíti a Közbeszerzési Hatóságot, ***illetve azokat az EKR-ben haladéktalanul, de legkésőbb olyan időpontban rögzíti, hogy a folyamatban lévő közbeszerzési eljárásban mindig aktuális adatok szerepeljenek.***
5. ***Jogosultsággal rendelkezik az EKR Társulás, mint ajánlatkérő nevében történő alkalmazásával kapcsolatban.***

**A Bíráló Bizottság feladatai**

1. A Bíráló Bizottság tagjai a Társulás Tanácsa által felkért, megfelelő szakismerettel rendelkező személyek, figyelembe véve a Kbt. azon rendelkezését, hogy a tagoknak közbeszerzési, a közbeszerzés tárgyának megfelelő műszaki, technológiai, valamint jogi és pénzügyi szakértelemmel kell rendelkezniük.
2. A Bíráló Bizottság legalább három tagból áll. Amennyiben felelős akkreditált közbeszerzési szaktanácsadó bevonására kerül sor a közbeszerzési eljárásban, úgy őt a Társulás Tanácsa köteles a Bíráló Bizottság tagjának felkérni és megbízni.
3. A Bíráló Bizottság létrehozása során a Kbt. összeférhetetlenségre vonatkozó rendelkezéseit is alkalmazni kell.
4. A Bíráló Bizottságba felkért és megbízott tagok maguk közül egyszerű szótöbbséggel elnököt választanak. Ha a felelős akkreditált közbeszerzési szaktanácsadó tagja a Bíráló Bizottságnak, akkor őt kell elnöknek választani.
5. A Bíráló Bizottság akkor határozatképes, ha az ülésen a Kbt. 27. § (3) bekezdése szerinti közbeszerzési, közbeszerzés tárgya szerinti, jogi és pénzügyi szakértelem legalább egy tag által képviselten jelen van.
6. A Bíráló Bizottság véleményét, döntési javaslatát egyszerű szótöbbséggel, nyílt szavazással hozza. Szavazategyenlőség esetén az elnök szavazata dönt.
7. A Bíráló Bizottság bírálja el a beérkezett ajánlatokat. Ennek során meg kell vizsgálnia, hogy az ajánlatok megfelelnek-e az eljárást megindító felhívásban és a dokumentációban, valamint a jogszabályokban meghatározott feltételeknek.
8. A Bíráló Bizottság az ajánlatok elbírálása során többek között az alábbi ellenőrzési feladatokat látja el a beérkezett ajánlatokkal kapcsolatban:

* jogosultsági ellenőrzés (azaz jogosult-e az ajánlattevő a közbeszerzési eljárásban részt venni),
* a cégkivonat szerint jogosult vagy az általa meghatalmazott személy aláírási címpéldány szerinti aláírásainak meglétét,
* a benyújtandó dokumentumok előírt sorrendjének betartását.
* a kizáró okokkal kapcsolatos dokumentumok ellenőrzése, amennyiben azokat az ajánlattevő csatolta (megvannak-e, formailag megfelelőek-e, a megfelelő szerv/személy állította-e ki, időbeli érvényességük fennáll-e, esetleges hiányosságuk van-e),
* az alkalmassággal kapcsolatban előírt dokumentumok ellenőrzése (megvannak-e, formailag megfelelőek-e, a megfelelő szerv/személy állította-e ki, időbeli érvényességük fennáll-e, esetleges hiányosságuk van-e),
* egyéb bekért dokumentumok ellenőrzése (megvannak-e, formailag megfelelőek-e, a megfelelő szerv/személy állította-e ki, időbeli érvényességük fennáll-e, esetleges hiányosságuk van-e),
* a beszerzés tárgyához kapcsolódó szakmai ellenőrzés (az ajánlat megfelel-e a beszerzés tárgyához kapcsolódó szakmai jogszabályokban előírt feltételeknek).

1. A Bíráló Bizottság az ajánlatok fenti ellenőrzése eredményeképpen szükség szerint a Kbt. előírásainak figyelembevételével hiánypótlást rendel el, a számítási hibát az ajánlattevővel kijavíttatja, nem egyértelmű kijelentés, kirívóan alacsony ellenszolgáltatás, kirívó kötelezettségvállalás esetén írásban adatokat, indokolást kér az ajánlattevő(k)től.
2. A Bíráló Bizottság munkájáról jegyzőkönyvet kell készíteni, melynek részét képezhetik a tagok indokolással ellátott bírálati lapjai. ***A jegyzőkönyvet fel kell tölteni az EKR-be.***
3. A Bíráló Bizottság a bírálat lezárásakor írásbeli szakvéleményt és döntési javaslatot készít, melyet a Társulás Elnöke részére továbbít az eljárást lezáró döntés meghozatalának előterjesztéséhez a Társulás Tanács felé, ***illetve a döntés meghozatalát követően fel kell tölteni az EKR-be.***
4. Amennyiben egy közbeszerzési eljárás során tárgyalásra kerül sor, a tárgyalást a Bíráló bizottság folytatja le, illetve készíti el a jegyzőkönyvet. ***Ahol a Kbt. tárgyalási jegyzőkönyv átadását vagy megküldését írja elő, a jegyzőkönyvet az EKR-ben kell az adott tárgyaláson részt vett ajánlattevőknek megküldeni.*** Tárgyalást is magában foglaló eljárás esetén a Bíráló Bizottsági feladatok ellátására való felkérésnek tartalmaznia kell, hogy az elvégzendő feladat kiterjed a tárgyalási eljárás lefolytatására is.

**Felelős akkreditált közbeszerzési szaktanácsadó**

1. Az ajánlatkérő a közbeszerzési eljárással kapcsolatban a felhívás és a dokumentáció előkészítésébe, illetőleg – választása szerint – a közbeszerzési eljárás további lefolytatásába felelős akkreditált közbeszerzési szaktanácsadót jogosult, illetve a Kbt. vonatkozó előírásai alapján köteles bevonni.
2. A felelős akkreditált közbeszerzési szaktanácsadó bevonásának célja a közbeszerzési eljárás előkészítése és lefolytatása során a közbeszerzési szakértelem biztosítása; a hivatalos közbeszerzési tanácsadás körébe eső feladatok teljesítésében köteles személyesen részt venni.
3. A felelős akkreditált közbeszerzési szaktanácsadó feladatát képezi különösen:

* az eljárást megindító felhívás és a dokumentáció elkészítésében való közreműködés,
* kiegészítő tájékoztatás nyújtása,
* a közbeszerzési eljárásban irányadó határidők figyelemmel kísérése,
* a Bíráló Bizottság munkájában elnökként való részvétel,
* az eljárás dokumentálásában való közreműködés,
* köteles ellenjegyezni a közbeszerzési eljárást megindító felhívást és a közbeszerzési dokumentumokat (beleértve a kiegészítő tájékoztatás kérésekre adott válaszokat is), a bontási jegyzőkönyvet (amennyiben a jegyzőkönyv nem az EKR-ben kerül megküldésre), a bírálati jegyzőkönyveket, és az összegezést.

***4. Jogosultsággal rendelkezik az EKR Társulás~~,~~ mint ajánlatkérő nevében történő alkalmazásával kapcsolatban.***

**Az eljárások belső ellenőrzése**

**VII.**

A közbeszerzési eljárások belső ellenőrzését Komló Város Önkormányzat belső ellenőrzési egysége végzi. Az ügyintéző szeptember 30-ig írásban tájékoztatót küld a belső ellenőrzési vezető részére a tárgyévben folyamatban lévő és lefolytatott közbeszerzési eljárásokról. A közbeszerzési eljárásokra vonatkozó vizsgálatok a Társulás tárgyévet követő évre vonatkozó éves ellenőrzési tervébe a Társulási Tanács döntése alapján kerülhetnek beépítésre. A közbeszerzési eljárások vonatkozásában a belső ellenőrzés keretében vizsgálható az eljárási mód kiválasztása, az előkészítés, az elbírálás szempontjainak kiválasztása, az eljárás lefolytatásának szabályszerűsége, a szerződéskötés, az eljárások nyilvánosságának biztosítása. Az éves ellenőrzési tervben szereplő ellenőrzési szempontok a kockázatelemzés alapján kerülnek meghatározásra. Az ellenőrzés során a Költségvetési szervek belső kontrollrendszeréről és belső ellenőrzéséről szóló 370/2011.(XII.31.) Korm. rendelet és a Belső ellenőrzési kézikönyv szerint kell eljárni.

**A közbeszerzési eljárások dokumentálási rendje**

**VIII.**

1. A közbeszerzési eljárást – annak előkészítésétől az eljárás alapján megkötött szerződés teljesítéséig – írásban, a Kbt. rendelkezéseinek megfelelően, a Társulás Iratkezelési Szabályzata szerint kell dokumentálni. A közbeszerzési eljárás dokumentálása teljes körű, annak minden elemére és részfolyamatára kiterjed.
2. A közbeszerzési eljáráshoz kapcsolódó iratokat az adott eljárással érintett ügyintéző vezeti. Amennyiben a közbeszerzési eljárásba tanácsadó vagy szakértő szervezet kerül bevonásra, akkor a tanácsadó/szakértő szervezetnél megőrzésre kerülő valamennyi eredeti iratról haladéktalanul másolati példányt kell az eljárás dokumentációjába helyezni, az eljárás befejezését követően pedig az eredeti dokumentumokat ajánlatkérő részére meg kell küldeni***.***
3. A Kbt.-ben meghatározott közbeszerzési eljárások dokumentálásával és az iratok megőrzésével kapcsolatos feladatok végrehajtásáért az ügyintéző felelős.
4. Az eljárás előkészítésével, lefolytatásával és a szerződés teljesítésével kapcsolatban keletkezett összes iratot az eljárás lezárultától, illetőleg a szerződés teljesítésétől számított 5 évig meg kell őrizni. Ha a közbeszerzéssel kapcsolatban jogorvoslati eljárás indult, az iratokat annak jogerős befejezéséig, de legalább 5 évig meg kell őrizni.
5. A Kbt.-ben meghatározott adatokat, információkat, ***hirdetményeket közzé kell tenni a Társulás******honlapján közbeszerzési eljárásonként csoportosítva 5 munkanapon belül, továbbá közzé kell tenni az EKR-ben, illetve CoRe-ban.*** Erről az ügyintéző gondoskodik.

**Az eljárásba bevont személyek, az eljárás során döntést hozó személyek és testületek felelősségi köre**

**IX.**

1. Az éves közbeszerzési terv és esetleges módosításainak Kbt-ben foglalt határidőre történő elkészítéséért, továbbításáért ***és*** ***EKR-ben történő rögzítéséért***, az eljárások szabályszerűségéért, illetve jogszerűségéért, valamint az eljárások adminisztrálásáért, illetve az eljárás során keletkezett iratok megőrzéséért, és nyilvánosságra hozataláért az ügyintéző a felelős.
2. Az eljárás során hozott döntésekért – beleértve az eljárást lezáró döntést is – a Társulás Elnöke a felelős.
3. ***A közbeszerzési ellenjegyzésért a Társulás által megbízott közbeszerzési szakértő felelős.***
4. A Kbt. rendelkezéseinek mellőzésével lefolytatott beszerzések esetében a kötelezettségvállalás általános szabályai szerinti felelősség érvényesül.

**Záró rendelkezések**

**X.**

Jelen szabályzat rendelkezéseit ***2023. június 29-***től kell alkalmazni, egyidejűleg a korábbi szabályzat hatályát veszti.

Jelen szabályzat rendelkezéseit a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet, valamint a 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V. 18.) Korm. rendelet rendelkezéseivel összhangban kell alkalmazni.

Jelen Szabályzatot Komlói Kistérség Többcélú Önkormányzati Társulás 26/2023. (VI.29.) Tct. határozatával jóváhagyta.

**Komló, 2023. június 29.**

**Polics József**

elnök

**1. számú melléklet**

**Közbeszerzési eljárásokra vonatkozó értékhatárok**

***2023.* évben**

|  |  |  |  |  |
| --- | --- | --- | --- | --- |
| **Klasszikus ajánlatkérők** | | | | |
|  | Nem kötelező közbeszerzés | Kbt. 115.§ (1) bekezdés szerinti eljárás | Hirdetmény közzétételével indított nemzeti közbeszerzési eljárás | Közösségi értékhatárt elérő közbeszerzési eljárás |
| **Árubeszerzés** | ***0 - 15.000.000 (HUF)*** |  | ***15.000.000 – 75.245.700 (HUF)*** | ***75.245.700 (HUF)*** |
| **Szolgáltatás** | ***0 - 15.000.000 (HUF)*** |  | ***15.000.000 – 75.245.700 (HUF)*** | ***75.245.700 (HUF)*** |
| **Építési beruházás** | ***0 - 50.000.000 (HUF)*** | ***50.000.000 - 300.000.000 (HUF)*** | ***300.000.000 – 1.883.592 360 (HUF)*** | ***1.883.592 360 (HUF)*** |
| **Szolgáltatási koncesszió** | ***0 - 30.000.000 (HUF)*** | ***-*** | ***30.000.000 – 1.883.592 360 (HUF)*** | ***1.883.592 360 (HUF)*** |
| **Építési koncesszió** | ***0 - 100.000.000 (HUF)*** | ***-*** | ***100.000.000 – 1.883.592 360 (HUF)*** | ***1.883.592 360 (HUF)*** |

**2. számú melléklet**

**(A közbeszerzési eljárás folyamatábrája)**

**KÖZBESZERZÉSI ELJÁRÁS**

Beszerzési igény

Közbeszerzés előkészítése

Bírálóbizottság felkérése

Dokumentáció elkészítése

Becsült érték meghatározása

Közösségi értékhatárokat eléri?

nem

Nemzeti értékhatáro-kat eléri?

igen

Kbt. Második Rész szerinti eljárás

nem

igen

Beszerzési Szabályzat

Kbt. Harmadik Rész szerinti eljárás

Bontás

Hiánypótlás kizáró okok / alkalmasság megállapítása

Eredményhirdetés

Szerződéskötés

Megvalósítás